જૂનાગઢ અને સોમનાથ જિલ્લામાં આજે ત્રીજા દિવસે પણ અવિરત રહેલી મેઘમહેરમાં વધુ બે થી છ ઇંચ વરસાદ વરસ્યો હતો. માંગરોળ, વિસાવદર, ઉના, ગીરગઢડા અને ગડુ શેરબાગમાં મુશળધાર પાંચ ઇંચ તથા ડોળાસામાં છ ઇંચ ઉપરાંત માળીયા હાટીના, કોડીનાર, વંથલી, આંબેચાગીરમાં ચાર ઇંચ જેવા વરસાદથી ઠેર-ઠેર ગોઠણડૂબ પાણી ભરાઇ ગયા હતા. ચોરવાડમાં સાડાત્રણ ઇંચ તથા મેંદરડા, માણાવદર અને તાલાલામાં ત્રણ ઇંચ મેઘણહેર વરસી હતી. સુત્રાપાડામાં અઢી ઇંચ તથા જૂનાગઢ કેશોદ અને ભેસાણમાં બે ઇંચ, વેરાવળમાં દોઢ ઇંચ વરસાદ પડયો હતો. ગ્રામ્ય વિસ્તારોમાં પણ બે થી છ ઇંચ જેવી મેઘમહેર વરસતા નદી-નાળા-જળાશયો જળતરબોળ બ્યા છે.